
PARLAMENTUL ROMÂNIEI

Camera Deputaţilor


	Comisia pentru administraţie publică, amenajarea teritoriului şi echilibru ecologic

Bucureşti,13.03.2013
Nr. 26/48
	Comisia pentru agricultură, silvicultură, industrie alimentară şi servicii specifice
Bucureşti, 12.03.2013
Nr. 24/123


Către, 

BIROUL PERMANENT AL 
CAMEREI DEPUTAŢILOR
Vă înaintăm, alăturat, Raportul comun asupra proiectului de Lege pentru aprobarea Ordonanţei de urgenţă a Guvernului nr.58/2012 privind modificarea unor acte normative din domeniul protecţiei mediului şi pădurilor, trimis comisiilor pentru examinare pe fond, în procedură de urgenţă, cu adresa nr. PLx.28 din 18 februarie 2013.

     PREŞEDINTE, 




PREŞEDINTE,

Marin ALMĂJANU


               Nini SĂPUNARU

PARLAMENTUL ROMÂNIEI

Camera Deputaţilor


	Comisia pentru administraţie publică, amenajarea teritoriului şi echilibru ecologic

Bucureşti, 13.03.2013
    Nr. 26/48
	
Comisia pentru agricultură, silvicultură, industrie alimentară şi servicii specifice
Bucureşti, 12.03.2013
Nr. 24/123


R A P O R T  C O M U N

asupra proiectului de Lege pentru aprobarea Ordonanţei de urgenţă a Guvernului nr.58/2012 privind modificarea unor acte normative din domeniul protecţiei mediului şi pădurilor
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru agricultură, silvicultură, industrie alimentară şi servicii specifice au fost sesizate cu dezbaterea pe fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.58/2012 privind modificarea unor acte normative din domeniul protecţiei mediului şi pădurilor, prin adresa nr. PLx 28 din 18 februarie 2013. 
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 
Senatul, în calitate de primă Cameră sesizată, a adoptat proiectul de lege în şedinţa din 23 februarie 2011.
Proiectul de ordonanţă de urgenţă are ca obiect de reglementare modificarea şi completarea unor acte normative din domeniul protecţiei mediului şi pădurilor, în sensul modificării Ordonanţei de urgenţă a Guvernului nr. 17/2005 pentru stabilirea unor măsuri organizatorice la nivelul administraţiei publice centrale, aprobată cu modificări şi completări prin Legea nr. 198/2005, şi al modificării şi completării Ordonanţei de urgenţă Guvernului nr. 195/2005 privind protecţia mediului, aprobată cu modificări şi completări prin Legea nr.265/2006. 

Urgenţa reglementării este determinată de necesitatea adoptării unor măsuri pentru întărirea capacităţii instituţionale a Gărzii Naţionale de Mediu, a Agenţiei Naţionale pentru Protecţia Mediului şi a activităţilor de control al regimului silvic şi al vânătorii, pentru a face faţă cerinţelor ce se impun pentru soluţionarea problemelor multiple privind protecţia mediului în domeniul poluării, managementului ariilor naturale protejate şi al conservării biodiversităţii, eficientizării actului de control şi al emiterii actelor de reglementare.

În conformitate cu prevederile art.61 şi art.63 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru agricultură, silvicultură, industrie alimentară şi servicii specifice au examinat proiectul de lege sus-menţionat în şedinţe separate.
La întocmirea prezentului raport, Comisiile au avut în vedere avizul favorabil al Consiliului Legislativ (nr.795/10.10.2012), avizul favorabil al Comisiei juridice, de disciplină şi imunităţi (Plx.28/26.02.2012), avizul favorabil al Comisiei pentru muncă şi protecţie socială (nr.27/113/27.02.2013), avizul favorabil al Comisiei pentru buget, finanţe şi bănci (nr.22/51/05.03.2013).
Membrii Comisiei pentru agricultură, silvicultură, industrie alimentară şi servicii specifice au examinat proiectul de lege în şedinţa din  26 februarie 2013.
La lucrările Comisiei pentru agricultură, silvicultură, industrie alimentară şi servicii specifice au fost prezenţi 30 deputaţi, din totalul de 31 membri ai comisiei.
Membrii Comisiei pentru administraţie publică, amenajarea teritoriului şi echilibru ecologic au examinat proiectului de lege în şedinţele din 26 februarie 2013 şi 12 martie 2012. 
La lucrările Comisiei pentru administraţie publică, amenajarea teritoriului şi echilibru ecologic au participat 29 deputaţi, din totalul de 32 membri ai Comisiei.
La dezbateri au participat în calitate de invitaţi, conform prevederilor art.54 şi 55 din Regulamentul Camerei Deputaţilor, republicat, doamna Anne Marie Jugănaru, Secretar de Stat în cadrul Ministerului Mediului şi Schimbărilor Climatice, domnul Ionuţ Juga, Secretar de Stat în cadrul Ministerului Mediului şi Schimbărilor Climatice şi domnul Gheorghe Constantin, director în cadrul Ministerului Mediului şi Schimbărilor Climatice. 

În urma examinării proiectului de lege, membrii celor două comisii au hotărât, cu unanimitate de voturi, adoptarea proiectului de lege pentru aprobarea Ordonanţei de urgenţă a Guvernului nr.58/2012 privind modificarea unor acte normative din domeniul protecţiei mediului şi pădurilor, cu amendamentele admise, prezentate în anexa la prezentul raport. 
Prin conţinutul său normativ, proiectul de lege se încadrează în categoria legilor organice. 


     PREŞEDINTE, 



                            PREŞEDINTE,     
     
       
                  Marin ALMĂJANU
 
                                         Nini SĂPUNARU
      SECRETAR, 



                             SECRETAR,


          Ion Marcel CIOLACU
 
                                 Costel ŞOPTICĂ
Consilier, Andreea Neacşu  

                                                                                                         Consilier, Anton Păştinaru
(ANEXĂ la OUG nr.58/2012)
AMENDAMENTE ADMISE

În urma dezbaterii, Comisiile propun adoptarea proiectului de lege cu următorul amendament: 


	Nr. crt.
	Text

Ordonanţa de urgenţă a Guvernului nr. 58/2012
	Text Senat
	Text propus de Comisie

(autorul amendamentului)
	Motivarea amendamentelor

	0
	2
	3
	
	4

	1. 
	
	LEGE

pentru aprobarea Ordonanţa de urgenţă a Guvernului nr. 58/2012 privind modificarea unor acte normative din domeniul protecţiei mediului şi pădurilor


	Nemodificat 
	

	2. 
	
	Articol unic. – Se aprobă Ordonanţa de urgenţă a Guvernului nr. 58 din 10 octombrie 2012 privind modificarea unor acte normative din domeniul protecţiei mediului şi pădurilor, publicată în Monitorul Oficial al României, Partea I, nr. 706 din 16 octombrie 2012.

 
	Articol unic. – Se aprobă Ordonanţa de urgenţă a Guvernului nr. 58 din 10 octombrie 2012 privind modificarea unor acte normative din domeniul protecţiei mediului şi pădurilor, publicată în Monitorul Oficial al României, Partea I, nr. 706 din 16 octombrie 2012, cu următoarele modificări:
 
	

	3. 
	ORDONANŢĂ DE URGENŢĂ

privind modificarea unor acte normative din domeniul protecţiei mediului şi pădurilor
	
	Nemodificat 
	

	4. 
	Art. I - Alineatul (1) al articolului 2 din Ordonanţa de urgenţă a Guvernului nr. 17/2005 pentru stabilirea unor măsuri organizatorice la nivelul administraţiei publice centrale, publicată în Monitorul Oficial al României, Partea I, nr. 229 din 18 martie 2005, aprobată cu modificări şi completări prin Legea nr. 198/2005, cu modificările ulterioare, se modifică şi va avea următorul cuprins: 

   „Art. 2. - (1) Garda Naţională de Mediu funcţionează la nivel central prin Comisariatul General, instituţie publică cu personalitate juridică, şi are în subordine 41 de comisariate judeţene, Comisariatul Municipiului Bucureşti şi Comisariatul Rezervaţiei Biosferei «Delta Dunării», instituţii fără personalitate juridică, cu statut de servicii publice deconcentrate.” 


	-------------
	Nemodificat 
	

	5. 
	Art. II. – În subordinea Ministerului Mediului şi Pădurilor funcţionează comisariatele de regim silvic şi cinegetic, ca instituţii publice cu personalitate juridică, finanţate integral de la bugetul de stat. 
 
	------------
	1. Articolul II, se modifică şi va avea următorul cuprins:
În subordinea Ministerului Mediului şi Schimbărilor Climatice  funcţionează comisariatele de regim silvic şi cinegetic, ca instituţii publice cu personalitate juridică, finanţate integral de la bugetul de stat. 

	

	6. 
	Art. III. – Ordonanţa de urgenţă a Guvernului nr. 195/2005 privind protecţia mediului, publicată în Monitorul Oficial al României, Partea I, nr. 1.196 din 30 decembrie 2005, aprobată cu modificări şi completări prin Legea nr. 265/2006, cu modificările şi completările ulterioare, se modifică şi se completează după cum urmează: 
        1. La articolul 2, punctul 10 se modifică şi va avea următorul cuprins:

    „10. autorizaţie integrată de mediu - actul administrativ emis de autoritatea competentă pentru protecţia mediului, cu informarea prealabilă a Agenţiei Naţionale pentru Protecţia Mediului, care acorda dreptul de a exploata în totalitate sau în parte o instalaţie, în anumite condiţii, care să garanteze că instalaţia corespunde prevederilor privind prevenirea şi controlul integrat al poluării; autorizaţia poate fi emisă pentru una sau mai multe instalaţii ori părţi ale acesteia, situate pe acelaşi amplasament şi exploatate de acelaşi operator;”.

       2. La articolul 2, punctul 12 se modifică şi va avea următorul cuprins: 
   „12. autoritate competentă pentru protecţia mediului - autoritatea publică centrală pentru protecţia mediului, Agenţia Naţională pentru Protecţia Mediului, agenţiile judeţene pentru protecţia mediului, Administraţia Rezervaţiei Biosferei «Delta Dunării», precum şi Garda Naţională de Mediu şi structurile subordonate acesteia;". 

       3. La articolul 2 punctul 13, litera b) se modifică şi va avea următorul cuprins:

      „b) avizul de mediu pentru produse de protecţie a plantelor, respectiv pentru autorizarea îngrăşămintelor - act administrativ emis de autoritatea competentă de implementare pentru protecţia mediului, prin compartimentul cu atribuţii în domeniul respectiv, necesar în procedura de omologare a produselor de protecţie a plantelor şi, respectiv, de autorizare a îngrăşămintelor;”. 
        4. La articolul 7, alineatul (1) se modifică şi va avea următorul cuprins: 
       „Art.7. - (1) Coordonarea, reglementarea şi implementarea în domeniul protecţiei mediului revin autorităţii publice centrale pentru protecţia mediului, Agenţiei Naţionale pentru Protecţia Mediului, agenţiilor judeţene pentru protecţia mediului, Administraţiei Rezervaţiei Biosferei «Delta Dunării».”    

     5. La articolul 59, litera a) se modifică şi va avea următorul cuprins:

       „a) elaborează politica naţională şi coordonează acţiunile la nivel naţional şi local privind protecţia atmosferei, schimbările climatice, precum şi protecţia populaţiei faţă de nivelurile de expunere la zgomotul ambiental ce pot avea efecte negative asupra sănătăţii umane, în conformitate cu politicile europene şi internaţionale specifice;”. 

  6. La articolul 74, alineatul (2) se modifică şi va avea următorul cuprins:

 „(2) Componenţa Comitetului regional este următoarea: 

a) un reprezentant al autorităţii publice centrale pentru protecţia mediului;

 


b) un reprezentant al Agenţiei Naţionale pentru Protecţia Mediului; 
c) un reprezentant al agenţiilor judeţene pentru protecţia mediului din regiunea respectivă, desemnat de către Agenţia Naţională pentru Protecţia Mediului; 

d) un reprezentant al Gărzii Naţionale de Mediu;

e) un reprezentant desemnat de autoritatea publică centrală din domeniul finanţelor publice din cadrul unui judeţ din regiunea respectivă; 

f) un reprezentant al autoritarii publice centrale din domeniul sănătăţii din regiunea respectivă; 
g) un reprezentant al autorităţii publice centrale din domeniul agriculturii şi dezvoltării rurale; 
h) un prefect din regiunea respectivă, nominalizat de autoritatea publică centrală din domeniul administraţiei publice; 
i) un preşedinte de consiliu judeţean, nominalizat de preşedinţii consiliilor judeţene din regiunea respectivă;

j) un reprezentant al administraţiei bazinele din regiunea respectivă; 

k) un reprezentant al operatorilor din regiunea respectivă, desemnat de agenţia judeţeană pentru protecţia mediului; 

l) un reprezentant al autorităţii publice centrale din domeniul transporturilor şi infrastructurii; 
m) un reprezentant ales de organizaţiile neguvernamentale cu sediul în regiunea respectivă;

n) un primar de municipiu reşedinţă de judeţ, nominalizat de primarii celorlalte municipii reşedinţă de judeţ, din regiunea respectivă.”

      7. La articolul 75, litera k) se modifică şi va avea următorul cuprins:

      „k) implementează politicile, strategiile şi reglementările de protecţie a mediului prin Agenţia Naţională pentru Protecţia Mediului şi agenţiile judeţene pentru protecţia mediului;”. 
    8. La articolul 75, după litera z) se introduce o nouă literă, litera z1), cu următorul cuprins:
      „z1) plăteşte, în condiţiile legii, contribuţii obligatorii sau voluntare la organizaţiile constituite în baza tratatelor şi convenţiilor internaţionale la care România este parte, prin Ministerul Mediului şi Pădurilor, în limita bugetului aprobat.” 
      9. La articolul 79, alineatul (1) se modifică şi va avea următorul cuprins: 

      „Art. 79. - (1) În exercitarea atribuţiilor ce le revin, comisarii-şefi şi comisarii Gărzii Naţionale de Mediu, precum şi persoane împuternicite din cadrul acesteia au acces, în condiţiile legii, oricând şi în orice incintă unde se desfăşoară o activitate generatoare de impact asupra mediului.” 

	------------ 

------------ 

----------------  

-------------- 

-------------- 

-------------

------------ 

----------
	Nemodificat
Nemodificat 

Nemodificat 

Nemodificat 

Nemodificat 

Nemodificat 

2. La articolul III, punctul 6, litera a), a alineatului (2) al articolului 74, se modifică şi va avea următorul cuprins:

(2) Nemodificat
a) doi reprezentanţi ai autorităţii publice centrale pentru protecţia mediului, dintre care un specialist pe probleme de protecţia mediului şi un specialist pe probleme de silvicultură;

b) – Nemodificată 

c) – Nemodificată 

d) – Nemodificată 

e) – Nemodificată 

f) – Nemodificată 

g) – Nemodificată 

h) – Nemodificată 

i) – Nemodificată 

j) – Nemodificată 

k) – Nemodificată 

l) – Nemodificată 

m) – Nemodificată 

n) – Nemodificată 

Nemodificat 

3. La articolul III, punctul 8, alineatul z1)  al articolului 75 se modifică şi va avea următorul cuprins:   
      „z1) plăteşte, în condiţiile legii, contribuţii obligatorii sau voluntare la organizaţiile constituite în baza tratatelor şi convenţiilor internaţionale la care România este parte, prin Ministerul Mediului şi Schimbărilor Climatice, în limita bugetului aprobat.” 
Nemodificat
	

	7. 
	Art. IV. - (1) Orice referire din actele normative la agenţiile regionale pentru protecţia mediului va fi considerată a fi făcută la Agenţia Naţională pentru Protecţia Mediului, respectiv la agenţia judeţeană pentru protecţia mediului, după caz, în funcţie de atribuţiile care au fost preluate de acestea. 
      (2) Orice referire din actele normative la comisariatele regionale ale Gărzii Naţionale de Mediu va fi considerată a fi făcută la Garda Naţională de Mediu. 
      (3) Orice referire din actele normative la inspectoratele teritoriale de regim silvic şi de vânătoare va fi considerată a fi făcută la comisariatele de regim silvic şi cinegetic.” 

	-----------
	Nemodificat 
	

	8. 
	Art. V. - (1) În termen de 30 de zile de la data intrări în vigoare a prezentei ordonanţe de urgenţă, autoritatea publică centrală pentru protecţia mediului va supune spre adoptare Guvernului hotărârile de reorganizare şi funcţionare ale Gărzii Naţionale de Mediu, Agenţiei Naţionale pentru Protecţia Mediului şi ale comisariatelor de regim silvic şi cinegetic.

        (2) Patrimoniul şi personalul comisariatelor regionale ale Gărzii Naţionale de Mediu vor fi preluate de către Comisariatul General în termen de minimum 30 de zile de la data intrării în vigoare a hotărârii Guvernului prevăzute la alin. (1).

    (3) Patrimoniul şi personalul agenţiilor regionale pentru protecţia mediului vor fi preluate de către agenţiile judeţene nou-înfiinţate în termen de minimum 30 de zile de la data intrării în vigoare a hotărârii Guvernului prevăzute la alin. (1).

     (4) Personalul preluat conform alin. (2) şi (3) este încadrat pe funcţii echivalente celor deţinute şi îşi păstrează drepturile salariale, cu respectarea dispoziţiilor legale aplicabile fiecărei categorii de personal. 
   (5) Până la data intrării în vigoare a hotărârilor Guvernului prevăzute la alin. (1), plata drepturilor salariale ale personalului din cadrul instituţiilor desfiinţate sau reorganizate se va face de către instituţiile publice centrale în subordinea cărora au funcţionat.


	---------------- 

----------


	Nemodificat 
	

	9. 
	Art. VI. - Ordonanţa de urgenţă a Guvernului nr. 195/2005 privind protecţia mediului, publicată în  Monitorul Oficial al României, Partea I, nr. 1.196 din 30 decembrie 2005, aprobată cu modificări şi completări prin Legea nr. 265/2006, cu modificările şi completările ulterioare, precum şi cu cele aduse prin prezenta ordonanţă de urgenţă, va fi republicată în Monitorul Oficial al României, Partea I, după aprobarea acesteia prin lege, dându-se textelor o nouă numerotare.


	-----------
	Nemodificat 

